cyanic-selkie/wikianc huggingface dataset:
ரிபோ கரு அமிலத்தால் தூண்டிய ஒடுக்கும் கலவை
மேலும் சில குறு ஆர்.என்.ஏ கள் (miR-320) தொடரிகளோடு மற்ற புரதங்களோடு இணைந்து, தொடரியில் மாற்றங்களை (methylation) கொண்டு வருவதாலும் மரபணு வெளிபடுதலை மட்டுப்படுத்தும். இந் நிகழ்வை எபிமரபியல் மாற்றம் (epigenetic modiifcation) எனப் பெயர்.
இவற்றையும் பார்க்க:
http://en.wikipedia.org/wiki/RNA-induced_silencing_complex
protein are majar source of buiding blockers it will give energy to living cells through translation
மேற்கோள்கள்
Zamore P, Tuschl T, Sharp P, Bartel D (2000). "RNAi: double-stranded RNA directs the ATP-dependent cleavage of mRNA at 21 to 23 nucleotide intervals". Cell 101 (1): 25–33. doi:10.1016/S0092-8674(00)80620-0. .
Vermeulen A, Behlen L, Reynolds A, Wolfson A, Marshall W, Karpilow J, Khvorova A (2005). "The contributions of dsRNA structure to dicer specificity and efficiency". RNA 11 (5): 674–82. doi:10.1261/rna.7272305. .
Preall JB, He Z, Gorra JM, Sontheimer EJ. (2006). "Short Interfering RNA Strand Selection Is Independent of dsRNA Processing Polarity during RNAi in Drosophila." Curr Biol 16(5):530-5.
Gregory RI, Chendrimada TP, Cooch N, Shiekhattar R. (2005). Human RISC couples microRNA biogenesis and posttranscriptional gene silencing. Cell 123(4):631-40.
Sen GL, Wehrman TS, Blau HM. (2005). mRNA translation is not a prerequisite for small interfering RNA-mediated mRNA cleavage. Differentiation 73(6):287-93.
Robert F. Place, Long-Cheng Li, Deepa Pookot, Emily J. Noonan, and Rajvir Dahiya. (2008). MicroRNA-373 induces expression of genes with complementary promoter sequences. PNAS. 105, 5, 1608-1613.
Daniel H. Kim, Pål Sætrom, Ola Snøve, and John J. Rossi. (2008). MicroRNA-directed transcriptional gene silencing in mammalian cells. PNAS.105, 42, 16230–16235,
பகுப்பு:மூலக்கூற்று உயிரியல்
பற்று
பற்று (attachment) என்பது ஒரு பொருளின் மீதுள்ள அளவில்லா ஈடுபாடு ஆகும். இது முற்றிவிட்டால் பற்று கொண்ட பொருளுக்கு ஒருவர் அடிமையாகவும் (addiction) கூடும். இவ்வுணர்ச்சியின் மிகுதியால் ஒருவர் தான் பற்று கொண்ட பொருளை அடையவோ, காக்கவோ, மறைக்கவோ, வளர்க்கவோ, குறைக்கவோ கூடும்.
எதிர்மறை நிகழ்வுகள்
பல நன்மைகளினை பற்று ஏற்படுத்தினாலும் சில எதிர்மறை விளைவுகளும் அளிக்கும்.
பற்றற்ற தன்மை
பற்று என்பது நல்லன செய்தாலும் பல தீமைகளை அதிகமாக செய்வதனால், இலக்கியங்கள், பக்தி நன்னெறிகளும் (இந்து, பௌத்தம், சமணம் சமூக கலாச்சாரங்களும், போன்றன) என்பன மக்களுக்கு பற்றற்ற நிலைக்கு செல்லுமாறு அறிவுறுத்திகின்றன. அநாதை மற்றும் வீடில்லா சிறுவர்கள் இரண்டாம் உலகப்போரிற்கு பிறகு யாருடனும் பற்றில்லாது இருப்பதைக்கண்ட உளவியல் நிபுனர் ஜான் பௌல்பி (John Bowlby) ஐக்கிய நாடுகள் அவையின் தூண்டுதலால் ஒரு ஆய்வினை நடத்தினார். பற்றினைப்பற்றி இவ்வாய்வு தெள்ளத்தெளிவாக விரிவாக்குகிறது.
உசாத்துணை
பகுப்பு:மனித உணர்வுகள் பகுப்பு:உணர்ச்சிகள் பகுப்பு:விலங்கின நடத்தையியல் பகுப்பு:பரிணாம உயிரியல் பகுப்பு:மனித வளர்ச்சியியல்
நேபாள லோக்தந்திரிக் சமாஜ்வாதி கட்சி
நேபாள லோக்தந்திரிக் சமாஜ்வாதி கட்சி (Loktantrik Samajwadi Party, Nepal) (लोकतान्त्रिक समाजवादी पार्टी), நேபாள நாட்டின் நான்காவது பெரிய மாநிலக் கட்சியாகும். இக்கட்சி நேபாளத்தில் மாதேசி மக்கள் வாழும் மாநிலங்களில் குறிப்பாக மாதேஷ் மாநிலத்தில் பலமாக உள்ளது. இது மாதேசி மக்களின் உரிமைகளுக்காகவும், முன்னேற்றத்திற்காகவும் பாடுபடுகிறது. இக்கட்சி 18 ஆகஸ்டு 2021 நேபாளத் தேர்தல் ஆணையத்தில் பதிவு செய்யப்பட்டது. மகந்தா தாக்கூர் இப்புதிய கட்சியின் நிறுவனத் தலைவர் ஆவார். கே. பி. சர்மா ஒளி அமைச்சரவையில் நேபாள மக்கள் சோசலிஸ்டு கட்சி சேர்ந்ததை அடுத்து ஏற்பட்ட பிளவால் இப்புதிய கட்சி நிறுவப்பட்டது.
2022 நேபாள பொதுத் தேர்தலில்
2022 நேபாள பொதுத் தேர்தலில் இக்கட்சி சார்பாக நேபாள பிரதிநிதிகள் சபைக்கு 4 உறுப்பினரகளும்; நேபாள தேசிய சபைக்கு 1 உறுப்பினரும்; மாதேஷ் மாநில சட்டமன்றத்திற்கு 9 உறுப்பினர்களும்; நகராட்சி தலைவர்களாக 16 பேரும்; நகராட்சி மன்ற உறுப்பினர்களாக 581 பேரும் தேர்ந்தெடுக்கப்பட்டனர்.
மேற்கோள்கள்
பகுப்பு:நேபாளத்தின் அரசியல் கட்சிகள்
இலங்கைத் தமிழில் பிறமொழிச் சொற்கள்
இலங்கைத் தமிழில் பிறமொழிச் சொற்கள் (Loan Words in Sri Lankan Tamil) குடியேற்றவாத நாடுகளுடன் கொண்ட தொடர்புகளின் காரணமாகக் கலந்துள்ளன. அவற்றை இக்கட்டுரை பட்டியலிடுகின்றது.
சிங்களம்
thumb
சினிமா - திரைப்படம் பஸ் - பேருந்து டிபன் - சிற்றுண்டி டாக்டர் - மருத்துவர் ஃபேன் - மின் விசிறி ரேடியோ - வானொலி வாட்ச் - கடிகாரம் சோப் - வழலைக் கட்டி லைட் - விளக்கு டிக்கெட் – சீட்டு
இதையும் பார்க்க
சினிமா - திரைப்படம் பஸ் - பேருந்து டிபன் - சிற்றுண்டி டாக்டர் - மருத்துவர் ஃபேன் - மின் விசிறி ரேடியோ - வானொலி வாட்ச் - கடிகாரம் சோப் - வழலைக் கட்டி லைட் - விளக்கு டிக்கெட் – சீட்டு
மேற்கோள்கள்
பகுப்பு:தமிழில் பிற மொழிச் சொற்கள் பகுப்பு:இலங்கைத் தமிழ்
டி பி எஸ் - 2 (நெல்)
டி பி எஸ் - 2 (TPS 2) பொதுவாக திருப்பதிசாரம் - 2 எனப்படும் இந்த நெல் வகை, தமிழகத்தின் புதிய நெல் வகையாகும். ஐ ஆர் - 26 மற்றும் கோ - 40 (IR 26 / Co 40) போன்ற நெல் வகைகளை ஒன்றிணைத்து உருவாக்கப்பட்ட நெல் இரகமாகும்.
வெளியீடு
இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (TNAU) கீழ் இயங்கிவரும், கன்னியாகுமரி மாவட்டத்தின் திருப்பதிசாரம் எனும் பகுதியில் அமைந்துள்ள வேளாண்மை ஆராய்ச்சி நிலையம் (Agricultural Research Station, Tirupathisaram (ARS) 1987 ஆம் ஆண்டு வெளியிட்டது.
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
ராஜி என் கண்மணி
ராஜி என் கண்மணி1954 ஆம் ஆண்டு வெளிவந்த தமிழ்த் திரைப்படமாகும். கே. ஜே. மகாதேவன் இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், ஸ்ரீராம், ஸ்ரீரஞ்சனி மற்றும் பலரும் நடித்துள்ளனர். இந்தப்படம் சார்லி சாப்ளின் படமான சிட்டி லைட்சு (1931) படத்தின் தழுவல் ஆகும்.
மேற்கோள்கள்
பகுப்பு:1954 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:டி. ஆர். இராமச்சந்திரன் நடித்த திரைப்படங்கள் பகுப்பு:சந்திரபாபு நடித்த திரைப்படங்கள்
தெற்கு தெரு மச்சான்
தெற்கு தெரு மச்சான் என்பது 1992ஆவது ஆண்டில் மணிவண்ணன் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், பானுப்ரியா ஆகியோர் முக்கிய கதாபாத்திரங்களில் நடித்த இத்திரைப்படத்தை கே. பிரபாகரன் தயாரித்திருந்தார். தேவா இசையமைத்த இத்திரைப்படம் 1992 ஏப்ரல் 13 அன்று வெளியானது. இது நூறு நாட்களைக் கடந்து வெற்றிகரமாக ஓடிய திரைப்படமாகும்.
ஆதிக் ரவிச்சந்திரன்
ஆதிக் ரவிச்சந்திரன் (பிறப்பு:செப்டம்பர் 17, 1989) இந்தியத் திரைப்பட இயக்குனர் மற்றும் எழுத்தாளர் ஆவார். இவர் தமிழ் திரைப்படங்களில் பணியாற்றிக் கொண்டுள்ளார். அடல்ட் காமெடி திரைப்படமான திரிஷா இல்லனா நயன்தாரா 2015 திரைப்படம் இவருடைய இயக்கத்தில் வெளிவந்த திரைப்படமாகும்.
ஆதாரங்கள்
பகுப்பு:தமிழ்த் திரைப்பட இயக்குநர்கள் பகுப்பு:1980 பிறப்புகள் பகுப்பு:வாழும் நபர்கள் பகுப்பு:இந்தியத் திரைப்பட இயக்குநர்கள் பகுப்பு:1986 பிறப்புகள்
மேல்நிலைப்பட்டி
புதுக்கோட்டை மாவட்டம் அரிமளம் அருகில் உள்ள கிராமம். இங்கு சுமார் 500 குடும்பங்கள் வசித்து வருகின்றன.
அரசு ஊராட்சி ஒன்றிய தொடக்கப்பள்ளி இங்கு உள்ளது ஒன்றாம் வகுப்பிலிருந்து ஐந்தாம் வகுப்பு வரை உள்ள பள்ளிக்கூடம் இதில் தற்பொழுது தோராயமாக 40 குழந்தைகள் பயின்று வருகின்றனர்.
Government of India (GOI) குடியரசு தலைவரால் வழங்கப்படும் (நிர்மல் கிராம் புரஸ்கர்) Nirmal Gram Puraskar பசுமை கிராமம் விருது பெற்ற ஊராட்சி இது. முன்னாள் குடியரசு தலைவர் அப்துல்காலம் அவர்களால் அந்த விருது வழங்கப்பட்டது.
thumb thumb
பகுப்பு:புதுக்கோட்டை மாவட்டத்திலுள்ள கிராமங்கள்
டார்ஜிலிங் மாவட்டம்
டார்ஜிலிங் மாவட்டம் மேற்கு வங்காளத்தின் வடமேற்குப் பகுதியில் அமைந்துள்ளது. இமய மலையின் அடிவாரத்தை ஒட்டியது. இதன் தலைமையகம் டார்ஜிலிங் நகரத்தில் உள்ளது. (டார்ஜே - இடி, லிங் - நிலம்). டார்ஜிலிங் மலைப் பிரதேசத்தில் தேயிலை விளைச்சல் அதிகம். சுற்றுலாத்துறையின் மூலம் கணிசமான அளவில் வருமானம் கிடைக்கிறது. மேற்கு வங்காளத்தின் 23 மாவட்டங்களில் ஒன்றாகும். இம்மாவட்டத்தில் இந்திய கூர்க்கா சமூகத்தினர் அதிகம் வாழ்கின்றனர்.
நாட்டுப்பற்று
நாட்டுபற்று (patriotism) என்பது ஒரு தனது தாய்நாட்டின் மீதுள்ள அளவில்லா அன்பு அல்லது ஈடுபாடு ஆகும். தன் நாட்டிற்காக பல வகையாக உழைப்பதும் நாட்டுபற்று எனக்கொள்ளப்படும்.
வெளிப்படுத்தும் முறைகள்
நாட்டுபற்று உணர்வினை பின்வரும் பலவகையில் வெளிப்படுத்த இயலும்:
பகுப்பு:உணர்ச்சிகள்
செபாஸ்டியன் இஸ்டான்
செபாஸ்டியன் இஸ்டான் (Sebastian Stan) (பிறப்பு: ஆகத்து 13, 1982) என்பவர் உருமேனியா-அமெரிக்க நாட்டு திரைப்படம் மற்றும் தொலைக்காட்சி நடிகர் ஆவார்.
இவர் 2011 ஆம் ஆண்டு மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான கேப்டன் அமெரிக்கா: முதல் அவெஞ்சர் (2011), கேப்டன் அமெரிக்கா: த வின்றர் சோல்யர் (2014), ஆன்ட்-மேன் (2015), கேப்டன் அமெரிக்கா: சிவில் வார் (2016), பிளாக் பான்தர் (2018), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் பக்கி பார்ன்சு என்ற கதாபாத்திரத்தில் நடித்ததன் மூலம் அறியப்படும் நடிகர் ஆவார். 2015 ஆம் ஆண்டில் ஜொனாதன் டெம் இயக்கிய நகைச்சுவை-நாடகமான 'ரிக்கி மற்றும் 3 பிளாஷ்' மற்றும் ரிட்லி சுகாட் இயக்கிய அறிவியல் புனைகதைத் திரைப்படமான த மார்சன் போன்ற திரைப்படங்க்ளில் நடித்துளளார்.
2021 ஆம் ஆண்டில் டிஸ்னி+ என்ற ஓடிடி தளத்திற்க்காக பால்கன் அண்ட் வின்டர் சோல்ஜர் என்ற வலைத்தொடரில் முதன்மை கதாபாத்திரத்தில் நடித்துள்ளார். இந்த தொடரை மார்வெல் ஸ்டுடியோ தயாரிக்க, 'மால்கம் ஸ்பெல்மேன்' தலைமையில், 'கரி ஸ்கோக்லேண்ட்' என்பவர் இயக்கியுள்ளார். இது மார்வெல் திரைப் பிரபஞ்சத்தின் நான்காம் கட்டத்தின் இரண்டாம் தொடர் ஆகும்.
ஆரம்ப கால வாழ்க்கை
இஸ்டான் 13 ஆகத்து 1982 ஆம் ஆண்டில் உருமேனியாவில் கான்ஸ்டானியாவில் பிறந்தார். அவருக்கு இரண்டு வயதாக இருந்தபோது அவரது பெற்றோர் விவாகரத்து செய்தனர். அவருக்கு எட்டு வயதாக இருந்தபோது இஸ்டானும் அவரது தாயார் ஜார்ஜெட்டா ஆர்லோவ்ஸியும் ஆஸ்திரியாவில் வியன்னா நகருக்கு குடிபெயர்ந்தனர். அங்கு அவர் பியானோ கலைஞராகப் பணியாற்றினார். அந்த காலம் ரோமானிய புரட்சி காலம் ஆகும். நான்கு ஆண்டுகளுக்குப் பிறகு அவர்கள் நியூயார்க்கில் உள்ள ராக்லேண்ட் கவுண்டியில் குடியேறினர். அங்கு அவரது தாயார் அமெரிக்கா பள்ளியில் பணிபுரியும் ஒரு தலைமை ஆசிரியரை மணந்தார். அவர் உருமேனிய ஆர்த்தடாக்ஸ் தேவாலயத்தால் வளர்க்கப்பட்டார் என்பது குறிப்பிடத்தக்கது.
வெளி இணைப்புகள்
பகுப்பு:1982 பிறப்புகள் பகுப்பு:வாழும் நபர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:ஆங்கிலத் திரைப்பட நடிகர்கள் பகுப்பு:மீநாயகன் திரைப்பட நடிகர்கள்
துவாரன் அனல் மின் நிலையம்
துவாரன் அனல் மின் நிலையம் (Dhuvaran Thermal Power Station) என்பது இந்தியாவின் குசராத்து மாநிலம், ஆனந்து மாவட்டத்தில் இருக்கும் காம்பாட் அல்லது காம்பே என்றழைக்கப்படும் நகரத்தில் இயங்கும் மின்னுற்பத்தி நிலையம் ஆகும். குசராத்து மாநில மின்சாரக்கழக நிறுவனம் இந்த மின் உற்பத்தி நிலையத்தை நிர்வகிக்கிறது. குசராத் மாநில மின்சாரக் கழக நிறுவனத்தின் மூல நிறுவனமான குசராத் மின்சார வாரியத்தின் முதல் மின் உற்பத்தி நிலையம் இதுவாகும்.
கொள்திறன்
இம்மின் உற்பத்தி நிலையம் டிசம்பர் 2010 முதல் தன் செயற்பாட்டை நிறுத்திக் கொண்டது.
மேற்கோள்கள்
பகுப்பு:குசராத் அனல் மின் நிலையங்கள் பகுப்பு:ஆனந்து மாவட்டம்
மருதன்வாழ்வு வரதராஜப் பெருமாள் கோயில்
மருதன்வாழ்வு வரதராஜ பெருமாள் கோயில் தமிழ்நாட்டில் தூத்துக்குடி மாவட்டம், மருதன்வாழ்வு என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜ பெருமாள், ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. புரட்டாசி மாதம் புரட்டாசி 4ம் சனிக்கிழமை திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தைலானூர் ஊராட்சி
தைலானூர் ஊராட்சி (Thailanoor Gram Panchayat), தமிழ்நாட்டின் சேலம் மாவட்டத்தில் உள்ள அயோத்தியாபட்டணம் வட்டாரத்தில் அமைந்துள்ளது. இந்த ஊராட்சி, ஏற்காடு சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1991 ஆகும். இவர்களில் பெண்கள் 923 பேரும் ஆண்கள் 1068 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தீனபந்து (மராத்தி இதழ்)
தீனபந்து (Deenbandhu) என்பது பிரித்தானிய இந்தியாவின் புனேவிலிருந்து மராத்திய மொழியில் அச்சிட்டு வாராந்திர வெளியீடாக ஜனவரி 1877 இல் வெளிவந்த செய்தித்தாள் ஆகும். இது முதன்முறையாக உழைக்கும் மக்களைப்பற்றிய வெளிப்படையான செய்திகளை வெளியிட்டது. விவசாயிகள், தொழிலாளர்களின் குறைகளையும் இது வெளிப்படுத்தியது.
வரலாறு
தீனபந்து, கிருஷ்ணராவ் பாண்டுரங்க பாலேக்கர் என்பவரால் (1850-1910) நிறுவப்பட்டது. மேலும், ஜோதிராவ் புலேவின் சத்யசோதாக் சமாஜம் (பொருள்: உண்மையைத் தேடுவோரின் சமூகம்) எனும் அமைப்பின் கருத்துகளை வெளியிடும் ஒரு கருவியாக பணியாற்றியது. பாலேக்கர் ஏறக்குறைய தீனபந்துவை ஏப்ரல் 1880 வரை நடத்தினார். அதன் பிறகு பத்திரிகை நிதி சிக்கல்கள் காரணமாக மும்பையிலிருந்து வெளிவந்தது. ஏற்கனவே பத்திரிக்கைக்காக எழுதிக் கொண்டிருந்த நாராயண் மேகாஜி லோகண்டே மும்பையிலிருந்து 1880 முதல் செய்தித்தாளை வெளியிட்டார். 1884 ஆம் ஆண்டில் தீனபந்து வாரத்திற்கு 1650 பிரதிகள் விற்றது. இதனால் கேசரிக்குப் பிறகு மும்பை மாகாணத்தில் வெளியாகும் மராத்தி அல்லது ஆங்கில-மராத்தி செய்தித்தாள்களில் இரண்டாவது இடத்தைப் பிடித்தது.
வாசுதேவ் பிர்ஜே என்பவர் 1903இல் பரோடாவை விட்டு மும்பைக்கு சென்ற பிறகு செய்தித்தாளின் ஆசிரியரானார். வாந்திபேயால் ஏற்பட்ட பிர்ஜேவின் அகால மரணத்திற்குப் பிறகு, 32 வயதேயான அவரது மனைவி தனுபாய் பிர்ஜே சொந்தமாக செய்தித்தாளை நடத்தும் பொறுப்பை ஏற்றுக்கொண்டார். தனுபாய் பிர்ஜே 1908 முதல் 1913இல் இறக்கும் வரை தீனபந்துவை வெளியிட்டு வந்தார். ஸ்ரீராம் குண்டேகரின் கருத்துப்படி, பிராமணரல்லாதோ வெளியிட்ட பத்திரிகை வரலாற்றில் முதல் பெண் ஆசிரியர் தனுபாய் பிர்ஜே ஆவார். மராத்தி இதழில் அவர் முதல் பெண் ஆசிரியராகவும் இருந்தார்.
தற்போதைய நிலை
லோகண்டே மும்பையிலிருந்து தீனபந்துவை வெளியிட்ட போது, ​​புலேவின் அபிமானரான விட்டல் மருத்ராவ் நவ்லே புனேவில் ஒரு பதிப்பை வெளியிடும் உரிமையை வாங்கினார். அவர் ஒகையோவிலிருந்து ஒரு அச்சு இயந்திரத்தை இறக்குமதி செய்தார். அது 1970களில் வெளியிடுவதை நிறுத்தும் வரை செய்தித்தாளைத் தயாரித்தது. இந்த அச்சகம் 2013 வரை புனேயில் இருந்தது. அது இன்னும் நவ்லே குடும்பத்திற்கு சொந்தமாக இருக்கிறது. எனினும், அது கணிசமான சிதைவு, பழுதுபட்ட நிலையில் இருந்தது. அதை பாதுகாக்க முடியுமா என்று மாநில அரசு பரிசீலித்து வந்தது.
மேற்கோள்கள்
பகுப்பு:இந்திய நாளிதழ்கள் பகுப்பு:இந்திய இதழ்கள் பகுப்பு:மகாராட்டிரத்தில் ஊடகம்
விலா மடிப்புத்தேர்
சதுரங்க விளையாட்டில் விலா மடிப்புத்தேர் (fianchetto) என்பது ஒருவிதமான முன்னேற்றம் தரும் நகர்வு வகையாகும். இத்தாலி மொழியில் "சிறிய விலாமடிப்பு“ என்று இதற்குப் பொருள். இதனடிப்படையில் ஒரு மந்திரி அடுத்துள்ள குதிரை வரிசையின் இரண்டாவது கட்டத்திற்கு இடம்பெயர்கின்றது என்பது பொருளாகும். ஆட்டக்காரர் சதுரங்க ஆடுகளத்தின் விலாப்பக்கத்தில் இந்தவகை முன்னேற்றம் நிகழ வேண்டுமென விரும்பினால் அவருடைய குதிரைக்கு முன்னால் நிற்கும் சிப்பாயை ஒன்றோ அல்லது இரண்டு கட்டங்களோ முன்னோக்கி நகர்த்தியிருக்க வேண்டும்.
அதிநவீன சதுரங்கத் திறப்பாட்டங்களிலும் விலா மடிப்பில் மந்திரியை நிறுத்துமாறு ஆட்டத்தைத் திறப்பது ஒரு நிலையான திறப்பு முறையாக கருதப்படுகிறது. சதுரங்க ஆடுகளத்தின் மத்திய பகுதியை எதிரியின் காய்கள் நேரடியாக ஆக்கிரமிப்பதை தாமதிக்கச் செய்வது இம்முறையின் பின்னுள்ள தத்துவமாகும். இதன்மூலம் எதிரியின் காய்கள் போர்களத்தின் மத்தியில் வருவதை குறைக்கவும் முடியும், தேவைப்பட்டால் மத்தியப் பகுதிக்கு முன்னேறி வந்துவிட்ட எதிரியின் காய்களை அழிக்கவும் செய்யலாம். இந்தியத் தடுப்பாட்டங்களில் இந்த விலாமுறை முன்னேற்ற நகர்வு வழக்கமாக நிகழ்வதுண்டு. (1.e4 e5) வகைத் திறப்பு ஆட்டங்களில் பொதுவாக விலா மடிப்புத்தேர் மிகக் குறைவாக அமைவதுண்டு. ஆனாuல், எசுப்பானிய ஆட்டம் போன்ற ஆட்டங்களில் கருப்பு நிற ராசாவின் மந்திரி விலா மடிப்புத்தேர் நகர்வுக்கும், வியன்னா ஆட்டம் போன்ற அசாதரணமான வகை ஆட்டங்களில் வெள்ளை ராசாவின் மந்திரி விலா மடிப்புத்தேர் நகர்வுக்கும் ஆயத்தமாகத் திட்டமிடப்படுகின்றது.
தத்துவம்
வலது புறமுள்ள விளக்கப்படத்தில் மூன்று வெவ்வேறு வகையான விலா மடிப்புத்தேர் நகர்வுகள் காட்டப்பட்டுள்ளன. (இவை ஒரு உண்மையான விளையாட்டின் பகுதிகள் அல்ல ஆனால் இந்நகர்வின் போக்கை விளக்கும் தனி உதாரணங்கள் என்ற பார்வையில் கவனிக்கலாம்). வெள்ளை நிற ஆட்டக்காரரின் ராசாவின் மந்திரி வழக்கமான விலா மடிப்புத்தேர் நகர்வில் அமைந்துள்ளது. குதிரையின் முன் உள்ள சிப்பாய் ஒரு கட்டம் முன்னோக்கி நகர்ந்து மந்திரிக்கு நீளமான மூலைவிட்ட பாதைக்கு வழியேற்படுத்திக் கொடுத்துள்ளது. இதுதான் பொதுவாக அழைக்கப்படும் விலா மடிப்புத்தேர் நகர்வு வகையாகும். இவ்வாறான அமைப்பு சிசிலியன் டிராகன் திறப்பாட்டம், பிர்க்கு தடுப்பாட்டத் திறப்பு, நவீனத் தடுப்பாட்டத் திறப்பு, நவீன பெனானி திறப்பாட்டம், கிரன்பெல்டு தடுப்பாட்டத் திறப்பு, இந்திய ராசா தடுப்பாட்டம் போன்ற பிற திறப்பாட்டங்களில் நிகழ்கிறது.
கருப்பு நிற ஆட்டக்காரரின் ரானியினுடைய மந்திரியும் விலா மடிப்புத்தேர் நகர்வு அமைப்பில் உள்ளது. ஆனால் இங்கு குதிரைக்கு முன்னால் உள்ள சிப்பாய் இரண்டு கட்டங்கள் முன்னோக்கி நகர்ந்து நீண்ட மூலைவிட்டப் பாதையை ஏற்படுத்தியுள்ளது. மேலும் b சிப்பாய் c4 கட்டத்தை தன் கட்டுப்பாட்டில் வைத்துள்ளதும் ஒரு சாதகமான அம்சமாகும். வெள்ளை ஆட்டக்காரர் ஒருவேளை இந்திய ராசா தாக்குதல் ஆட்டம் 1.Nf3 2.g3, என்று ஆடுவாரேயானால் கருப்பு ஆட்டக்காரர் ராணியின் மந்திரியை விலா மடிப்புத்தேர் நகர்வு செய்து நீண்ட மூலைவிட்டப் பாதைக்கு வந்து வெள்ளை ஆட்டக்காரரின் மந்திரியை எதிர்த்து ஆடலாம். இதனால் வெள்ளை ஆட்டக்காரர் c4 நகர்வை செய்ய முடியாமல் திண்டாடுவார். ராசாவின் பக்கத்தில் உள்ள மந்திரியை நீண்ட மூலைவிட்டப் பாதைக்கு அழைத்து வரும் விலா மடிப்புத்தேர் நகர்வு அபூர்வமாகவே ஆடப்படுகிறது. ஏனெனில் கோட்டைக் கட்டிக் கொண்டுள்ள ராசாவிற்கு முன்பாக உள்ள சிப்பாய்களின் பாதுகாப்பு கேடயம் இந்நகர்வினால் பலவீனமாகிறது. அதுமட்டுமல்லாமல் மிகக் குறைவான அளவிலான கட்டங்களையே இந்நிலையில் இந்நகர்வு கட்டுபடுத்துகிறது. இருந்தபோதிலும் 1.g4?! என்ற கிராப்பின் தாக்குதல் திறப்பு மற்றும் 1.e4 g5?! என்ற போர்க்குவின் தடுப்பாட்டத் திறப்பிலும் சில வேளைகளில் [[மைக்கேல் பாசுமான் போன்ற சர்வதேச வீரரகளால் ஆடப்பட்டுள்ளது.
வெள்ளை நிற ஆட்டக்காரரின் மந்திரி a3 கட்டத்திற்கு நகர்ந்து மூலைவிட்டப் பாதை அமைப்பை உண்டாக்குவது விலா மடிப்புத்தேர் நகர்வின் நீட்டிப்பு என்றழைக்கப்படுகிறது. நீண்ட மூலைவிட்டப் பாதையை கட்டுப்படுத்துவதற்குப் பதிலாக இந்நகர்வு f8 சதுரத்தை நோக்கமாக கொண்டிருக்கும். ஒருவேளை கருப்பு ஆட்டக்காரர் e சிப்பாயை நகர்த்தும் பட்சத்தில் வெள்ளை ஆட்டக்காரர் Bxf8 என்று ஆடமுடியும். இதன் பிறகு ராசாவால் அதைக் கைப்பற்றினாலும் செயற்கைக் கோட்டைக் கட்டிக் கொள்ள கருப்பு ஆட்டக்காரர் நீண்ட நேரத்தை வீணாக்க வேண்டியுள்ளது. இத்தந்திரம் இவான்சு பலியாட்டம் மற்றும் பெங்கோ பலியாட்டம் போன்ற திறப்பாட்டங்களில் நிகழ்கிறது. மேலும் பிரெஞ்சு தடுப்பாட்டத் திறப்பில்கருப்பு ஆட்டக்காரர் பரவலாக Ba6 என்ற நகர்வை ஆடும்போதும் ராணியின் இந்தியத் தடுப்பாட்டத் திறப்பின்போது வெள்ளை ஆட்டக்காரர் g3 நகர்வை ஆடும்போதும் இவ்வகையான் விலாமடிப்புத் தேர் நகர்வு நிகழ்கிறது.
நான்கு விலா மடிப்புத்தேர் மந்திரிகள்
உரூபின்சுடெய்ன் மற்றும் நிம்சோவிட்ச்சு இடையில் 1925 ஆம் ஆண்டு மேரியான்பாத்தில் நான்கு விலா மடிப்புத்தேர் மந்திரிகள் நிகழ்வு அமைந்தது. இரண்டு குதிரைகள் முன்னேறியும் இரண்டு குதிரைகள் சிறிதளவும் நகராமல் சொந்த சதுரத்திலும் உள்ளன.இந்த நிலையில், நிம்சோவிட்ச்சு ” அதிநவீன ஆட்டக்காரர்களான எங்களைப் போன்றவர்கள்தான் மனசாட்சியின் படி இரண்டு பக்கமும் கோட்டைகளைக் கட்டிக்கொண்டு நான்கு விலா மடிப்புத்தேர் மந்திரிகளையும் உருவாக்க முடியும்” என்று நகைச்சுவையாக சுட்டிக்காட்டுகிறார்.
உசாத்துணைகள்
பகுப்பு:சதுரங்க சொல்லாட்சி
ஈச்சூர் ஊராட்சி
ஈச்சூர் ஊராட்சி (Eachur Gram Panchayat), தமிழ்நாட்டின் விழுப்புரம் மாவட்டத்தில் உள்ள வல்லம் வட்டாரத்தில் அமைந்துள்ளது. இந்த ஊராட்சி, மைலம் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2220 ஆகும். இவர்களில் பெண்கள் 1136 பேரும் ஆண்கள் 1084 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஈட்டிவீரம்பாளையம் ஊராட்சி
ஈட்டிவீரம்பாளையம் ஊராட்சி (Ettiveerampalayam Gram Panchayat), தமிழ்நாட்டின் திருப்பூர் மாவட்டத்தில் உள்ள திருப்பூர் வட்டாரத்தில் அமைந்துள்ளது. இந்த ஊராட்சி, திருப்பூர் வடக்கு சட்டமன்றத் தொகுதிக்கும் திருப்பூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5634 ஆகும். இவர்களில் பெண்கள் 2732 பேரும் ஆண்கள் 2902 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புதுச்சத்திரம் வேணுகோபால சுவாமி கோயில்
புதுச்சத்திரம் வேணுகோபால சுவாமி கோயில் தமிழ்நாட்டில் தஞ்சாவூர் மாவட்டம், புதுச்சத்திரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வேணுகோபாலசுவாமி, ருக்மணி, சத்தியபாமா சன்னதிகள் உள்ளன. இங்குக் கோயில் குளம், கோயில் கல்வெட்டு போன்றவை உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
அசார் அலி
அசார் அலி (Azhar Ali,, பிறப்பு: பெப்ரவரி 19 1985), ஒரு முன்னாள் பாக்கித்தானியத் துடுப்பாட்டக்காரர் மற்றும் ஒருநாள் போட்டியின் முன்னாள் தலைவர் ஆவார். இவர் பாக்கித்தான் அணிக்காக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டம், முதல்தர துடுப்பாட்டப் போட்டிகளிலும் கலந்து கொண்டுள்ளார்.
சூலை, 2010 இல் இலார்ட்சு துடுப்பாட்ட மைதானத்தில் ஆத்திரேலியத் துடுப்பாட்ட அணிக்கு எதிரான   தேர்வுத் துடுப்பாட்டப் போட்டியில் அறிமுகமானார். வலது கை மட்டையாளரான இவர் அவ்வப்போது இடது கை பந்துவீச்சாளராகவும் செயல்பட்டார். இவர் 2016 ஆம் ஆண்டில் மேற்கிந்தியத்தீவுகள் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் 302 ஓட்டங்கள் அடித்தார்.இதன்மூலம் முந்நூருகள் அடித்த மூன்றாவது பாக்கித்தானிய வீரர் எனும் சாதனை படைத்தார்.
சர்வதேச போட்டிகள்
இவர் ஒருநாள் பன்னாட்டுத் துடுப்பாட்டப் போட்டிகளில் விளையாடுவதற்கு முன்பாகவே தேர்வுத் துடுப்பாட்டப் போட்டிகளில் விளையாடினார். சூலை, 2010 இல் இலார்ட்சு துடுப்பாட்ட மைதானத்தில் ஆத்திரேலியத் துடுப்பாட்ட அணிக்கு எதிரான   தேர்வுத் துடுப்பாட்டப் போட்டியில் அறிமுகமானார்.
ஆத்திரேலியா மற்றும் இங்கிலாந்து
இவரின் காலத்தில் பாக்கித்தான் அணியின் மத்திய கள மட்டையாளர்களின் வரிசையில் யூனுஸ் கான் மற்றும் முகம்மது யூசுப் போன்ற திறமையானவர்கள் இருந்தனர். பின் உமர் அமினுடன் ஆத்திரேலியத் துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 17 ஓட்டங்களையும் இரண்டவாவது ஆட்டப்பகுதியில் 42 ஓட்டங்களும் எடுத்தார், இந்தப் போட்டியில் பாக்கித்தான் அணி 150 ஓட்டங்கள் வித்தியாசத்தில் தோல்வி அடைந்தது. இதே அணிக்கு எதிரான இரண்டாவது போட்டியில் முதல் ஆட்டப்பகுதியில் 30 ஓட்டங்களையும் இரண்டாவது ஆட்டப்பகுதியில் தனது முதல் அரைநூறினையும் பதிவு செய்தார். இந்தப் போட்டியில் 15 ஆண்டுகளுக்குப் பிறகு பாக்கித்தான் அணி ஆத்திரேலிய அணியை வென்றது. பின் இங்கிலாந்து துடுப்பாட்ட அணிக்கு எதிரான முதல் இரண்டு போட்டிகளில் இவர் சிறப்பாக செயல்படவில்லை. முதல் போட்டியில் 32 பந்துகளில் இவர் ஓட்டங்கள் எதுவும் சேர்க்காமல் ஆட்டமிழந்தார். இந்தப் போட்டியில் பாக்கித்தான் அணி 72 ஓட்டங்களுக்கு ஆட்டமிழந்தது. இதனால் முகம்மது யூசுப் மற்றும் அமின் ஆகியோர் அணியில் இருந்து விடுவிக்கப்பட்டனர். ஆனால் அசார் அலிக்கு மீண்டும் வாய்ப்பு வழங்கப்பட்டது. இந்த அணிக்கு எதிரான மூன்றாவது போட்டியில் இவர் இறுதிவரை ஆட்டமிழக்காமல் 92* ஓட்டங்கள் சேர்த்தார்.
தென்னாப்பிரிக்க தொடர்
பின் நவம்பரில் நடைபெற்ற தென்னாபிரிக்கத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் விளையாடும் வாய்ப்ப்பினைப் பெற்றார். இந்தப் போட்டியின் இரண்டு ஆட்டப் பகுதியிலும் இவர் அரைநூறினைப் பதிவு செய்தார். மேலும் யூனுஸ் கானுடன் இணைந்து போட்டியை சமனில் முடிவதற்கு உதவினார். இரண்டாவது போடியின் முதல் ஆட்டப்பகுதியில் 90 ஓட்டங்கள் சேர்த்தார். பின் இரண்டாவது ஆட்டப் பகுதியில் தலைவர் மிஸ்பா-உல்-ஹக்குடன் இணைந்து இறுதிவரை ஆட்டமிழக்காமல் 135 பந்துகளைச் சந்தித்து அணியை தோல்வியிலிருந்து மீட்க உதவினார்.
சாதனைகள்
சர்வதேச போட்டிகளில் வெள்ளைப்பந்தில் நூறுஓட்டங்களையும், சிவப்புப் பந்தில் இருநூறுகளையும், இளாம்சிவப்பு நிறப்பந்தில் முந்நூறு ஓட்டங்கள் எடுத்த முதல் சர்வதேச வீரர் எனும் சாதனை படைத்தார். ஒருநாள் பன்னாட்டுத் துடுப்பாட்டப் போட்டிகளில் விரைவாக 1000 ஓட்டங்கள் எடுத்த இரண்டாவது பாக்கித்தானிய வீரர் எனும் சாதனை படைத்தார். மேலும் சர்வதேச அளவில் ஏழாவது இடத்தையும் பிடித்துள்ளார். ஒருநாள் போட்டிகளில் மூன்று முறை நூறு ஓட்டங்கள் அடித்த பாக்கித்தானிய தலைவர் எனும் சாதனை படைத்தார்.
வெளியிணைப்புகள்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1985 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
நொதி இயக்கவியல்
thumb|300px|right|தன்னுடைய இரு அடி மூலக்கூறுகளான, டைஹைட்ரோஃபோலேட் (வலது) மற்றும் NADPH (இடது) வுடன் வினைபுரியும் இடத்தில் பிணைக்கப்பட்ட E. கோலியிலிருந்து டைஹைட்ரோஃபோலேட் ரிடக்டேசு.புரதம் ஒரு பட்டை வரைபடமாக காட்டப்பட்டுள்ளது, இதில் ஆல்பா ஹெலிசுகள் சிவப்பிலும், பீட்டா விரிப்புகள் மஞ்சள் நிறத்திலும் மற்றும் சுருக்குகள் நீல நிறத்திலும் காட்டப்பட்டுள்ளது.7DFR லிருந்து உருவாக்கப்பட்டது.
நொதி இயக்கவியல் (enzyme kinetics) என்பது நொதிகளால் வினையூக்கியாக்கப்படும் வேதி வினைகள் பற்றிய ஒரு ஆய்வாகும். நொதி இயக்கவியலில், வினை விகிதம் அளவிடப்பட்டு வினையின் மாறுபடும் நிலைமைகளின் விளைவுகள் சோதனை செய்யப்படுகிறது. ஒரு நொதியின் இயக்கவியல் இவ்வகையில் ஆய்வு செய்யப்படுவதால் இந்த நொதியின் வினையூக்கும் இயக்கமுறையை, வளர்ச்சிதைமாற்றத்தில் அதன் பங்கு, அதன் செயல்பாடு எவ்வாறு கட்டுப்படுத்தப்படுகிறது மற்றும் ஒரு மருந்து அல்லது நச்சு நொதியை எவ்வாறு தடுத்துநிறுத்துகிறது ஆகியவற்றை வெளிப்படுத்தும்.
நொதிகள் பொதுவாக இதர மூலக்கூறுகளைக் (நொதியின் அடி மூலக்கூறுகள்) கையாளக்கூடிய புரத மூலக்கூறுகளாகும். இந்த இலக்கு மூலக்கூறுகள், ஒரு நொதியின் வினைபுரி இடத்துடன் பிணைந்து நொதியின் இயக்கமுறை எனப்படும் தொடர்ச்சியான படிநிலை மூலம் ஆக்கப் பொருட்களாக மாற்றம் செய்யப்படுகின்றன. இந்த இயக்கமுறைகள் ஒற்றை-அடி மூலக்கூறு மற்றும் பன்மடங்கு-அடி மூலக்கூறு இயக்கமுறைகளாக வகுக்கப்படலாம். டிரையோஸ்பாஸ்பேட் ஐசோமிரேஸ் போன்ற ஒரே ஒரு அடி மூலக்கூற்றை மட்டுமே பிணைக்கும் நொதி மீதான இயக்கவியல் ஆய்வுகள், இந்த அடி மூலக்கூற்றைப் பிணைக்கும் இணக்கம் மற்றும் கொள்முதல் விகிதத்தை அளவிடும் நோக்கைக் கொண்டிருக்கிறது.
டைஹைட்ரோஃபோலேட் ரிடக்டேஸ் (வலப்புறம் காட்டப்பட்டுள்ளது) போன்ற பன்மடங்கு அடி மூலக்கூற்றை நொதி பிணைக்கும்போது, இந்த அடி மூலக்கூறுகள் பிணையும் வரிசைமுறை மற்றும் ஆக்கப்பொருட்கள் வெளியிடப்படும் வரிசைமுறையையும் கூட இந்த நொதி இயக்கவியலால் காட்ட முடியும். ஒரு ஒற்றை அடி மூலக்கூற்றைப் பிணைத்துப் பன்மடங்கு ஆக்கப்பொருட்களை வெளியிடும் நொதியின் உதாரணமாக இருப்பது புரத நொதிப்புகள், இவை ஒரு புரத அடி மூலக்கூற்றை இரு பாலிபெப்டைட் ஆக்கப்பொருளாகப் பிளவு படுத்துகிறது. மற்றவை இரு அடி மூலக்கூறுகளை ஒன்றாக இணைக்கின்றன, அதாவது டிஎன்ஏ பலபடியாக்கும் நொதி ஒரு நியூக்ளியோட்டைடுவை டிஎன்ஏவுடன் இணைப்பது போன்றது. இந்த இயக்கமுறைகள் அவ்வப்போது ஒரு கடினமான படிநிலைத் தொடர்ச்சியாக இருந்தபோதிலும், ஒட்டுமொத்த இயக்கவியலைத் தீர்மானிக்கும் ஒரு வழக்கமான விகிதம்-தீர்மானிக்கும்-படிநிலை இருக்கிறது. இந்த விகிதம்-தீர்மானிக்கும்-படிநிலை என்பது ஒரு வேதி வினையாக அல்லது நொதியிலிருந்து வெளிப்படும் ஆக்கப்பொருட்களில் ஈடுபட்டுள்ளவை போன்ற நொதி அல்லது அடி மூலக்கூற்றின் வெளிவடிவ அமைப்புக்குரிய மாற்றமாகவும் இருக்கலாம்.
நொதியின் கட்டமைப்பு பற்றிய அறிவு, இயக்கத் தரவின் பொருள்விளக்கத்தை அறிந்துகொள்வதில் பயனுடையதாக இருக்கும். உதாரணத்திற்கு, வினையூக்கியின்போது அடி மூலக்கூறு மற்றும் ஆக்கப் பொருட்கள் எவ்வாறு பிணைகின்றன, வினைகளின் போது என்னென்ன மாற்றங்கள் நிகழ்கின்றன மற்றும் இயக்கமுறையில் குறிப்பிட்ட அமினோ அமில எச்சங்களின் பங்கினைப் பற்றியும் கூட கட்டமைப்பு ஆலோசனை கூறலாம். இயக்கமுறையின் போது சில நொதிகள் குறிப்பிடும்படியான விகிதத்தில் வடிவ மாற்றம் பெறுகின்றன; அத்தகைய நிலைமையில், நொதியின் வினைக்கு ஆளாகாத பிணைக்கப்பட்ட மற்றும் பிணைக்கப்படாத அடி மூலக்கூறு ஒப்புமை நொதி கட்டமைப்பைத் தீர்மானிப்பதில் இது உதவியாக இருக்கிறது.
எல்லா உயிரிய வினையூக்கியும் புரத நொதியாக இருப்பதில்லை; RNA-ஆதார வினையூக்கிகளான ரிபோஸைம்கள் மற்றும் ரிபோசோம்கள், RNA புரியிணைதல் மற்றும் உருமாற்ற்ம் போன்ற பல உயிர்மங்களான செயல்பாடுகளுக்கு மிக அத்தியாவசியமானதாக இருக்கிறது. ரிபோசைம்கள் மற்றும் நொதிகளுக்கிடையே முக்கிய வேறுபாடாக இருப்பது, RNA வினையூக்கிகள் நியூக்ளியோட்டைடுகளால் உருவாக்கப்பட்டிருக்கிறது ஆனால் நொதியோ அமினோ அமிலங்களால் உருவாக்கப்பட்டிருக்கிறது. ரிபோசைம்கள் மிகவும் வரையறுக்கப்பட்ட தொகுப்பான வினைகளையும் கூட நிகழ்த்துகின்றன, இருந்தபோதிலும் அவற்றின் வினை இயக்கமுறைகள் மற்றும் இயக்கவியல் அதே வழிமுறைகளால் மதிப்பீடு செய்யப்படவும் பகுக்கப்படவும் முடியும்.
பொது கோட்பாடுகள்
ஒரு நொதியால் வினையூக்கம் பெற்ற வினையானது, வினையூக்கமேற்படாத வினையைப் போலவே அதே வினைபடுபொருட்களைப் பயன்படுத்துகிறது மற்றும் அதே ஆக்கப்பொருட்களை உற்பத்தி செய்கிறது. மற்ற இதர வினையூக்கிகள் போல, அடி மூலக்கூறு மற்றும் ஆக்கப்பொருட்களுக்கு இடையிலான் சமநிலையை நொதி மாற்றியமைப்பதில்லை. எனினும், வினையூக்கமேற்படாத வினைகள் போலல்லாமல் நொதி-வினையூக்கம் பெற்ற வினைகள் நிறைவுற்ற இயக்கவியலைக் காட்சிப்படுத்துகின்றன. குறிப்பிட்ட நொதிச் செறிவு மற்றும் ஒப்பீட்டளவில் குறைந்த அடி மூலக்கூற்றுச் செறிவுகளுக்கு, வினை விகிதம் அடி மூலக்கூறு செறிவுடன் நேர்கோட்டில் அதிகரிக்கிறது; நொதி மூலக்கூறுகள் வினைகளை வினையூக்கப்படுத்த பெரும்பாலும் எந்தக் கட்டுப்பாடுகளையும் கொண்டிருப்பதில்லை, மேலும் அடி மூலக்கூற்றுச் செறிவை அதிகரிப்பது என்பது நொதி மற்றும் அடிப்படை மூலக்கூறு ஒன்றை மற்றொன்று எதிர்கொள்ளும் விகிதத்தை அதிகரிப்பதாகும். எனினும், ஒப்பீட்டளவில் உயர்ந்த அடி மூலக்கூற்று செறிவுகளில், வினை விகிதம் அணுகல் வழியாக கற்பிதமான அதிகபட்சத்தை அடைகிறது; நொதி வினைபுரி இடங்கள் அனைத்தும் பெரும்பாலும் நிறைவுற்றிருக்கிறது மேலும் வினைபுரியும் விகிதம் நொதியின் உள்ளார்ந்த பரிமாற்ற விகிதத்தால் முடிவுசெய்யப்படுகிறது. இவ்விரு வரையறுக்கும் நிலைமைகளுக்கு இடையில் இருக்கும் அடி மூலக்கூற்று செறிவு K M என்று குறிப்பிடப்படுகிறது.
ஒரு நொதியின் இரு மிக முக்கிய இயக்கப் பண்புகளாக இருப்பது, ஒரு குறிப்பிட்ட அடி மூலக்கூற்றுடன் ஒரு நொதி எவ்வளவு விரைவாக நிறைவுறுகிறது என்பதும் அது சாதிக்கக்கூடிய மிக அதிகபட்ச விகிதமும் ஆகும். இந்தப் பண்புகளை அறிந்திருப்பது, உயிரணுவில் ஒரு நொதி என்னவெல்லாம் செய்யும் என்பதை அறிவுறுத்தும் மற்றும் இந்நிலைமைகளில் ஏற்படும் மாற்றங்களுக்கு நொதி எவ்வாறு செயற்படும் என்பதையும் காட்டும்.
நொதி மதிப்பீடுகள்
thumb|250px|left|ஒரு நொதி வினைக்கான முன்னேற்ற வளைவு.ஆரம்ப விகித காலத்திலிருக்கும் இறக்கமானது வினை v யின் ஆரம்ப விகிதமாகும். இந்த இறக்கம் அடி மூலக்கூறு செறிவுடன் எவ்வாறு வேறுபடுகிறது என்பதை மிக்கேலிசு-மென்டென் சமன்பாடு விவரிக்கிறது. நொதி மதிப்பீடுகள் என்பது நொதி வினைகளின் விகிதத்தை மதிப்பிடும் பரிசோதனைக்கூட செயல்முறைகளாகும். நொதிகள் தாம் வினையூக்கப்படுத்தும் வினைகளால் நுகரப்படாததால், வினையின் விகிதத்தை அளவிடுவதற்கு நொதி மதிப்பீடுகள் வழக்கமாக அடி மூலக்கூறு அல்லது ஆக்கப்பொருட்களின் செறிவுகளில் ஏற்படும் மாற்றங்களைக் கண்காணிக்கின்றன. அளவிடுவதற்குப் பல்வேறு வழிமுறைகள் இருக்கின்றன. அலைமாலை ஒளிஅளவியல் மதிப்பீடுகள் ஆக்கப்பொருட்கள் மற்றும் வினைபொருட்களுக்கிடையில் ஏற்படும் ஒளியின் அகத்துறிஞ்சல்வலுவின் மாற்றத்தைக் கண்காணிக்கின்றன; கதிர் வீச்சளவியல் மதிப்பீடுகள், காலப்போக்கில் செய்யப்பட்ட ஆக்கப்பொருளை அளவிடுவதற்கான கதிரியக்கத்தின் சேர்க்கை அல்லது வெளியிடலை உட்படுத்தியிருக்கிறது. அலைமாலை ஒளிஅளவியல் மதிப்பீடுகள் தான் மிகவும் வசதியானவை ஏனெனில் வினையின் விகிதத்தைத் தொடர்ச்சியாக அளவிட அது அனுமதிக்கிறது. கதிர் வீச்சளவியல் மதிப்பீடுகளுக்கு மாதிரிகளை (அதாவது அவை தொடராத மதிப்பீடுகளாகும்) நீக்கவும் எண்ணவும் வேண்டிய தேவை இருந்தபோதிலும் அவை வழக்கமாக மிகவும் உணர்ச்சிமிக்கவை மற்றும் நொதி செயல்பாட்டின் மிகக் குறைந்த நிலைகளையே அளவிடமுடியும். அடி மூலக்கூறு ஒரு ஆக்கப்பொருளாக மாற்றம் செய்யும்போது நிலையான ஓரிடத் தனிமகளின் சேர்க்கை அல்லது வெளியிடுதலைக் கண்காணிப்பதற்குச் செயலொத்த அணுகுமுறையாக இருப்பது பரவலான நிறமாலையியலைப் பயன்படுத்துவதாகும்.
தங்கள் வினைகளை வினையூக்கியாக்கும் ஒற்றை நொதி மூலக்கூற்றில் ஏற்படும் மாற்றங்களைக் கண்காணிப்பதற்கு மிகவும் உணர்ச்சிமிக்க நொதி மதிப்பீடுகள் ஒரு நுண் பெருக்கிக் கண்ணாடி மூலம் குவிமையப்படுத்தப்பட்ட லேசர்களைப் பயன்படுத்துகின்றன. வினையூக்கியின் போது ஏற்படும் அசைவுகளைத் தெரிவிப்பதற்காக இந்த அளவீடுகள் நொதியின் வினைபுரியும் இயக்கமுறையின் போது சார்புக்காரணிகளின் உடனொளிர்வு (fluorescence) களில் ஏற்படும் மாற்றங்களை அல்லது புரதம்|புரதத்தின் குறிப்பிட்ட தலங்களில் சேர்க்கப்பட்டும் உடனொளிர்சாயங்களைப் பயன்படுத்துகின்றன. இந்த ஆய்வுகள், இயக்கவியல் மற்றும் ஒற்றை நொதியின் இயங்கியலைப் பற்றி ஒரு புதிய கண்ணோட்டத்தை வழங்குகிறது, இது பாரம்பரியமிக்க நொதி இயக்கவியலுக்கு எதிரானது, அங்கு மில்லியன் கணக்கிலான நொதி மூலக்கூற்று தொகைகளின் சராசரி நடத்தையைப் பற்றிக் கண்காணிக்கின்றன.
பெரும்பாலான நொதி இயக்கவியல் ஆய்வுகள் இந்த ஆரம்பகட்ட, நொதி வினைகளின் தோராயமான நேரான பாகம் மீது கவனம் செலுத்துகிறது. எனினும், முழுமையான வினை வளைவை அளவிடுவதும் இந்தத் தரவை ஒரு நேரற்ற விகித சமன்பாட்டில் பொருத்துவதும் சாத்தியமானதே. நொதி வினையை இந்த வகையில் அளவிடுவதற்கு முன்னேற்ற-வளைவு பகுப்பாய்வு என்று பெயர். தொடக்க விகிதம் துல்லியமாக அளவிடப்படமுடியாமல் மிக விரைவாக இருக்கும்போது இந்த அணுகுமுறை விரைவு இயக்கவியலுக்கு ஒரு மாற்றாக மிகவும் பயனுடையதாக இருக்கும்.
ஒற்றை-அடி மூலக்கூற்று வினைகள்
ஒற்றை-அடி மூலக்கூறு இயக்கமுறைகளுடன் கூடிய நொதிகளில் உள்ளடங்கியிருப்பவை, டிரையோசுபாசுபேட்ஐசோமிரேசு அல்லது பைசுபோசுபோகிளைசிரேட் மூடேசு போன்ற ஐசோமிரேசுகள், அடினைலேட் சைக்ளேசு மற்றும் சுத்தியல்தலை ரிபோசைம் போன்ற மூலக்கூறக சிதைப்பிகள், ஆர்என்ஏ சிதைப்பி. எனினும், ஒற்றை அடிமூலக்கூற்றை மட்டுமே கொண்டிருக்கும் சில நொதிகள் இந்த வகையான இயக்கமுறைகளின் கீழ் வருவதில்லை. இதற்கான ஒரு உதாரணமாக இருப்பது கேடலேசு, ஹைட்ரஜன் பெராக்சைடு அடி மூலக்கூற்றின் முதல் மூலக்கூறுடன் நொதி வினை புரியும்போது அது உயிர்வளியேற்றப்பட்டதாக ஆகிவிடுகிறது அதன் பின்னர் அது ஒரு அடி மூலக்கூற்றின் இரண்டாவது மூலக்கூறால் குறைக்கப்படுகிறது. ஒரு ஒற்றை அடி மூலக்கூறு ஈடுபட்டபோதிலும், ஒரு மாற்றியமைக்கப்பட்ட நொதி இடைநிலையின் இருப்பு என்பது கேடலேசுவின் இயக்கமுறை உண்மையிலேயே ஒரு பிங்-பாங் இயக்கமுறையாகும், ஒருவகை இயக்கமுறையான இது பன்னிலை-அடி மூலக்கூற்று வினைகள் பிரிவில் கீழே விவாதிக்கப்பட்டுள்ளது.
மிக்கேலிசு-மென்டென் இயக்கவியல்
thumb|300px|அடி மூலக்கூறின் செறிவு மற்றும் விகிதத்துகிடையிலான உறவை காட்டும் ஒரு நொதிக்கான நிறைவுகொள்ளும் வளைவு.
நொதி-வினையூக்கப்படுத்தப்பட்ட வினைகள் நிறைவுகொள்வதால் அவற்றின் வினையூக்கி விகிதம் அதிகரித்துவரும் அடி மூலக்கூற்றுக்கு ஒரு நேரோடியான பின்னூட்டத்தைக் காட்டுவதில்லை. வினையின் தொடக்க விகிதம் வரிசையான பல அடி மூலக்கூற்றுச் செறிவுகளின் மீது அளவிடப்பட்டால் ([S] என குறிப்பிடப்படுகிறது), வலப்புறம் காட்டப்பட்டுள்ளது போல் [S] அதிகரிக்கவும் வினை வீதமும் (v ) அதிகரிக்கும். எனினும், [S] உயர்ந்துகொண்டே போகவும் நொதி அடி மூலக்கூற்றுடன் நிறைவுகொள்கிறது மற்றும் விகிதமானது நொதியின் அதிகபட்ச விகிதமான V max ஐ அடையும்.
ஒற்றை-அடிமூலக்கூற்று வினையின் மிக்கேலிசு-மென்டென் இயக்கம் சார்ந்த மாதிரி வலப்புறம் காட்டப்பட்டுள்ளது. நொதி–அடி மூலக்கூற்று பல்கூட்டுத்தொகுதியான ES ஐ உருவாக்குவதற்கு நொதி E மற்றும் அடி மூலக்கூறு S ஆகியவற்றுக்கு இடையில் ஒரு தொடக்க இருமூலக்கூற்று வினை இருக்கிறது. ஒற்றை மூலக்கூற்று வினையின் நொதிக்குரிய இயக்கமுறை சிறிது சிக்கலாகவே இருந்தாலும், இந்த வினையை வெளிப்படையான ஒற்றை மூலக்கூற்று விகித நிலைஎண் k cat உடன் ஒரு ஒற்றை வினையூக்கும் படிநிலையின் மாதிரியாக ஆக்க அனுமதிக்கும் விகிதம்-முடிவுசெய்யும் ஒரு நொதி படிநிலை இருக்கிறது. வினைப் பாதை ஒன்று அல்லது பல்வேறு இடைநிலைகளைக் கடந்து முன்னேறினால், k cat பல்வேறு தொடக்கநிலை விகித மாறிலியாகச் செயல்படும், அதே நேரத்தில் ஒரு எளிமையான ஒற்றை தொடக்கநிலை வினையில் (எ-டு: எந்த இடைநிலைகளுமற்ற) அது தொடக்கநிலை ஒற்றை மூலக்கூற்று விகித மாறிலி k 2 க்கு ஒத்திருக்கும். வெளிப்படையான ஒற்றை மூலக்கூற்று விகித மாறிலி k cat கொள்முதல் எண் என்றும் அழைக்கப்படுகிறது மேலும் ஒரு வினாடிக்கு வினையூக்கும் நொதிக்குரிய வினைகளின் அதிகபட்ச எண்ணிக்கையைக் குறிக்கிறது.
மிக்கேலிசு-மென்டென் சமன்பாடு (ஆரம்பகட்ட) வினை விகிதம் v 0 அடி மூலக்கூறு-பிணைப்பு சமநிலை மற்றும் விகித மாறிலி k 2
பின்வரும் மாறிலியுடன் எவ்வாறு சார்ந்திருக்கிறது என்பதை விளக்குகிறது.
இந்த மிக்கேலிசு-மென்டென் சமன்பாடுதான் பெரும்பாலான ஒற்றை-அடி மூலக்கூறு நொதி இயக்கவியல்களுக்கு அடிப்படையாக இருக்கிறது. இரு முக்கிய கற்பிதங்கள் இந்தச் சமன்பாட்டுக்குக் கீழிருப்புகளாக இருக்கிறது (எந்த இடைநிலை அல்லது ஆக்கப்பொருள் தடைகளோ ஈடுபடாமல் மற்றும் எந்தவித மாற்றுத்தூண்டுதல் அல்லது ஒத்துழைக்கும் தன்மை இல்லாமல் இயக்கமுறை மட்டுமே என்னும் பொதுவான கற்பிதம் அல்லாமல்). முதல் கற்பிதமாக இருப்பது அரையளவான-நிலைத்திருக்கும்-நிலையிலிருக்கும் கற்பிதம் (அல்லது போலி-நிலைத்திருக்கும்-நிலையிலான கற்பிதக் கொள்கை), அதாவது அடி மூலக்கூறு-கட்டுபடுத்தப்பட்ட நொதியின் செறிவு (அதனால் கட்டுப்படுத்தப்படாத நொதியும் கூட), ஆக்கப்பொருள் மற்றும் அடி மூலக்கூற்றை விட மிக மெதுவாக மாற்றம் கொள்கிறது மேலும் தொகுப்பின் காலப்போக்கில் ஏற்படும் இவ்வாறான மாற்றம் பூச்சியத்திற்குப் பொருத்தப்படலாம். . இரண்டாவது கற்பிதமாக இருப்பது, மொத்த நொதி செறிவும் காலப்போக்கில் மாற்றம் கொள்வதில்லை என்பதாகும், இவ்வாறு. முழுமையான விளக்கத்தை இங்கு காணலாம்.
K_M உடன் ஒப்பிடுகையில் [S] சிறியதாக இருந்தால் இந்தப் பதம் மற்றும் மிகக் குறைந்த ES தொகுப்பும் உருவாகிறது, இவ்வாறு. இதன் காரணமாக ஆக்கப்பொருள் தோற்றத்தின் விகிதம் இவ்வாறு அமையும் இவ்வாறு ஆக்கப்பொருளின் உருவாக்க விகிதம் நொதிச் செறிவு மற்றும் அடி மூலக்கூற்று செறிவைச் சார்ந்திருக்கிறது, சமன்பாடு ஒத்திசைவான போலி-இரண்டாம் வரிசை விகித மாறிலி k_2 / K_M யுடன் இருமூலக்கூறு வினையை ஒத்திருக்கிறது. இந்த மாறிலி, வினையூக்கி பயன்திறனின் ஒரு அளவீடாகும். மிகவும் பயன்திறம் மிக்க நொதி 108 – 1010 M−1 s −1 என்னும் வீச்சில் ஒரு k_2 / K_M -ஐ அடைகிறது. இந்த நொதி எவ்வளவு திறன்மிக்கதாக இருக்கிறதென்றால், அவை அடிப்படை மூலக்கூறை எதிர்கொள்ளும் ஒவ்வொரு முறையும் அவை வினையை திறம்பட வினையூக்கப்படுத்துகிறது, இவ்வாறு அவை பயன்திறனுக்கான மேல்மட்ட கோட்பாட்டு வரையறையை (பரவல் எல்லை) எட்டியிருக்கிறது; இந்த நொதிகள் அவ்வப்போது கச்சிதமான நொதி என்று குறிப்பிடப்பட்டிருக்கிறது.
நேர வரிசைமுறை இயக்க பகுப்பாய்வுக்கான மிக்கேலிசு-மென்டென் சமன்பாட்டின் நேரடி பயன்பாடு
மிக்கேலிசு-மென்டென் சமன்பாட்டால் கணித்துரைக்கப்பட்டு கண்காணிக்கப்பட்ட இயக்க வேக அளவுகள் அடி மூலக்கூற்றின் நேர வரிசைமுறை மறைதல் மற்றும் ஆக்கப்பொருளின் உற்பத்தி ஆகியவற்றை மிக்கேலிசு-மென்டென் சமன்பாட்டை முதல் வரிசைமுறை வேதி இயக்கவியல் சமன்பாட்டுக்குள் சேர்ப்பதன் மூலம் நேரடியாக ஒரு முன்மாதிரியாகப் பயன்படுத்தப்படலாம். எனினும், முதல் வரிசைமுறை வேதிய இயக்கவியலின் விவரணையில் இயூலரின் எண்ணைப் பயன்படுத்துவதில் தொடர்புடைய சிக்கலைப் புரிந்துகொள்வதால் மட்டுமே இது சாத்தியப்படும். அதாவது e -k என்பது ஒரு பிளவுப்பட்ட மாறிலி இது கணக்கீடுகளில் ஒரு ஒழுங்கான வழுவை அறிமுகப்படுத்துகிறது மற்றும் ஒவ்வொரு கால வரையறைக்குப் பின்னர் மீதமிருக்கும் அடி மூலக்கூற்றை பிரதிநிதிக்கும் ஒரு ஒற்றை மாறிலியாக மீண்டும் எழுதப்படமுடியும்.
மிக்கேலிசு-மென்டென் சமன்பாட்டின் நேர்க்கோட்டு இடக்குறியீடுகள்
thumb|350px|right|இயக்கவியல் தரவின் லைன்வீவர்-பர்க் அல்லது இரட்டை எதிரிடை இடக்குறியீடு, அச்சு குறிக்கீடுகள் மற்றும் சாய்வின் முக்கியத்துவத்தைக் காட்டுகிறது. விர்ஜினியா பல்கலைக்கழகத்தில் ஒரு இடைவினை மிக்கேலிசு-மென்டென் இயக்கவியல் பயிற்சியைப் பயன்படுத்தி, வேறுபடும் இயக்கவியல் மாறிலியுடன் கூடிய நொதியின் நடத்தை மீதான விளைவுகள் ஆராயப்படலாம்.
மேலே [S] க்கு எதிராக v யின் இடக்குறியீடு நேர்கோடாக இல்லை; கீழ் [S] யில் ஆரம்பத்தில் நேர்க்கோடாக இருந்தபோதிலும் அது உயர் [S] இல் நிறைவுகொள்ள வளைகிறது. கணினிகளில் நேர்ப்பாங்கற்ற வளைவு-பொருத்தும் நவீன யுகத்திற்கு முன்னர், இந்த நேர்பாங்கின்மை K M மற்றும் V max ஆகியவற்றைத் துல்லியமாக மதிப்பிடுவது கடினமாக்கியிருந்தது. இதனால் பல்வேறு ஆராய்ச்சியாளர்கள், லைன்வீவர்-பர்க் இடக்குறியீடு, இயேடி-ஹாஃப்ஸ்டீ வரைபடம் மற்றும் ஹேன்ஸ்-வூல்ஃப் இடக்குறியீடு போன்ற மிக்கேலிசு-மென்டென் சமன்பாட்டின் நேரியல்பாங்குகளை உருவாக்கினர். இந்த எல்லா நேர்க்கோட்டுப் பிரதிநிதித்துவங்களும் தரவுகளைக் காண்பதற்குப் பயன்படலாம், ஆனால் இயக்க அளவுருகளை முடிவு செய்வதற்கு எதையும் பயன்படுத்தக்கூடாது ஏனெனில் வளைகோட்டுத் தொடர்புப்போக்கு வழிமுறைகள் மூலம் மிகத் துல்லியமான் உறுதிப்பாட்டை அனுமதிக்கும் கணினி மென்பொருள் ஆயத்தமாக கிடைக்கப்பெறுகிறது.
லைன்வீவர்-பர்க் இடக்குறியீடு அல்லது இரட்டை எதிரிடை இடக்குறியீடு தான இயங்கு தரவை விளக்குவதற்கான பொது வழிமுறை. மிக்கேலிசு-மென்டென் சமன்பாட்டின் இரு பக்கங்களின் எதிரிடைகளை எடுத்துக்கொள்வதன் மூலம் உருவாக்கப்படுகிறது. வலப்புறத்தில் காட்டியுள்ளதுபோல் இது மிக்கேலிசு-மென்டென் சமன்பாட்டின் நேர்க்கோட்டு வடிவம் மேலும் இது பின்வரும் சமன்பாட்டுடன் ஒரு நேர் கோட்டை உருவாக்குகிறது y = mx  + c இதில் ஒரு y - இடைமறி 1/V max வுக்கு சமமானது மற்றும் -1/K M ஐ பிரதிநிதிக்கும் வரைபடத்தின் இடைமறிப்பான x  உடனானது.
இயற்கையாகவே எந்தவொரு பரிசோதனைக்குரிய மதிப்பும் எதிர்மறையான 1/[S] இல் எடுத்துக்கொள்ளக்கூடாது; கீழ்நிலையிலுள்ள வரையறுக்கும் மதிப்பு 1/[S] = 0 (y -இடைமறி) ஒரு முடிவிலா அடி மூலக்கூற்று செறிவுடன் ஒத்திருக்கிறது, இங்கு வலப்புறத்தில் காட்டப்பட்டுள்ளதுபோல் 1/v=1/Vmax ஆக இருக்கிறது; இவ்வாறு, x -இடைமறி உடன்பாடான செறிவுகளில் எடுக்கப்பட்ட பரிசோதனைக்குரிய தரவின் ஒரு  புறச் சொருகல் ஆகும். மிகப் பொதுவாகக் கூறுவதென்றால், லைன்வீவர்-பர்க் இடக்குறியீடு குறைந்த அடி மூலக்கூறு செறிவுகளிடத்தில் எடுக்கப்பட்ட அளவீடுகளின் முக்கியத்துவத்தைத் சரித்து விடுகிறது, இவ்வாறு V max மற்றும் K M. ஆகியவற்றின் செம்மையற்ற மதிப்பீடுகளை விளைவிக்கலாம். மிகவும் செம்மையான நேர்க்கோட்டு இடக்குறியீட்டு வழிமுறையாக இருப்பது இயேடி-ஹாஃப்ஸ்டீ இடக்குறியீடு. இந்நிலையில், v வுக்கு எதிராக v /[S] இடக்குறீயீடு செய்யப்படுகிறது. மூன்றாவது பொதுவான நேர்க்கோட்டு பிரதிநிதியான ஹேன்ஸ்-வூல்ஃப் இடக்குறியில் [S] க்கு எதிராக [S]/v இடக்குறியீடு செய்யப்படுகிறது. மொத்தத்தில், தரவு நெறிப்படுத்தல் பரிசோதனைக்குரிய வேலை அளவைக் குறைக்க உதவும் மற்றும் வெளிப்பாட்டின் நம்பகத்தன்மையை அதிகரிக்கச்செய்யும், மேலும் இது வரைகலை மற்றும் எண் பகுப்பாய்வுக்குப் பொருத்தமாக இருக்கும்.
இயக்க மாறிலிகளின் நடைமுறைச் சிறப்பு
நொதி இயக்கவியலின் ஆய்வு இரு அடிப்படை காரணங்களுக்கு முக்கியமானதாக இருக்கிறது. முதலில், நொதி எவ்வாறு வேலை செய்கிறது என்பதை விவரிக்க உதவுகிறது, இரண்டாவதாக உயிரினங்களின் நொதி எவ்வாறு நடந்துகொள்கிறது என்பதைக் கணிப்பதற்கு உதவுகிறது. மேலே விவரிக்கப்பட்ட இயக்க மாறிலிகள், K M மற்றும் V max, வளர்ச்சிதைமாற்றத்தை கட்டுப்படுத்த நொதி எவ்வாறு இணைந்து வேலை செய்கிறது என்பதைப் புரிந்துகொள்ளும் முயற்சியில் முக்கியமானதாக இருக்கிறது.
எளிய அமைப்புகளுக்கும் கூட இந்த ஊகங்களைச் செய்வது முக்கியமானது அல்ல. உதாரணத்திற்கு ஆக்சாலோசிடேட் மைட்டோகான்ரியானுக்கு உள்ளாக மாலேடெ டீஹைட்ரோஜீனேசால் உருவாக்கப்படுகிறது. அதன் பின்னர் ஆக்சாலோசிடேட், சிட்ரேட் சிந்தேசு, பாசுபோயினோல்பைருவேட் கார்போக்சிகைனேஸ் அல்லது அஸ்பார்டேட் அமினோடிரான்சுஃபெரேசு ஆகியவற்றால் நுகரப்படலாம், அவை முறையே சிட்ரிக் அமில சுழற்சி, குளூகோனியோஜெனிசிசு அல்லது அசுபார்டிக் அமில உயிரியல் தொகுப்பை உண்ணுகின்றன. எவ்வளவு ஆக்சாலோசிடேட் எந்தப் பாதையில் செல்கின்றன என்பதைக் கணிக்க இயலச் செய்வதற்கு ஆக்சாலோசிடேட் பற்றியும் அத்துடன் இந்த ஒவ்வொரு நொதியின் செறிவு மற்றும் இயக்கவியல் பற்றிய அறிவையும் கொண்டிருக்க வேண்டிய தேவை இருக்கிறது. வளர்சிதைமாற்றத் தடவழியின் நடத்தையைக் கணிக்கும் இந்த நோக்கமானது ஒட்டுமொத்த உயிரினங்களின் கணக்கியல் மாதிரிகளுக்குள் பெரும் அளவிலான இயக்கவியல் மற்றும் மரபணு வெளிப்பாடு தரவின் சேர்க்கைகளில் அதன் மிகக் கடின வெளிப்பாட்டை அடைகிறது. எந்தவொரு நிறைநிலை உயிரிக்கும் இந்தக் குறிக்கோள் எதிர்காலத்தின் மிகத் தொலைவில் இருந்தபோதும், இதைச் சாதிப்பதற்கான முயற்சிகள் இப்போது பாக்டீரியாவில் மேற்கொள்ளப்படுகின்றன, எஸ்செரிச்சியா கோலி வளர்சிதைமாற்ற மாதிரிகளுடன் இப்போது அவை தயாரிக்கப்பட்டு பரிசோதிக்கப்படுகிறது.
மிக்கேலிசு-மென்டென் இயக்கவியல் இடைநிலையுடன்
மிக எளிமையான நிலையையும் ஒருவர் கருத்தில் கொள்ளலாம் நொதியுடன் கூடிய தொகுதி மற்றும் ஒரு நடுநிலைமை இருக்கும் இடங்களில் மற்றும் இரண்டாவது படிநிலையில் நடுநிலைமை ஒரு ஆக்கப்பொருளாக மாற்றப்படுகிறது. இந்த நிலைமையில் நம்மிடம் மிகவும் ஒத்த சமன்பாடு ஒன்று இருக்கிறது ஆனால் மாறிலிகள் வேறானவை நாம் இதை ஒரு வரையறுக்கும் நிலை k_3 \gg k_2 இல் பார்க்கிறோம், இவ்வாறு EI முதல் E  + P  வரையிலான இறுதி படிநிலை முந்தைய படிநிலையை விட வேகமாக இருந்தால் நாம் மீண்டும் அதே அசல் சமன்பாட்டைப் பெறுகிறோம். கணக்கியல் ரீதியாக அப்போது நம்மிடம் மற்றும்  இருக்கிறது.
பன்முக-அடி மூலக்கூற்று வினைகள்
பன்முக-அடி மூலக்கூற்று வினைகள், அடி மூலக்கூறுகள் எவ்வாறு மற்றும் எந்த வரிசைமுறையில் பிணைகின்றன என்பதை விவரிக்கும் சிக்கலான விகிதச் சமன்பாடுகளைத் தொடர்கின்றன. அடி மூலக்கூறு A வின் செறிவு நிலையானதாக வைக்கப்பட்டு அடி மூலக்கூறு B யின் செறிவு வேறுபடத்தக்கதாக இருந்தால் இந்த வினைகளின் பகுப்பாய்வு மிகவும் எளிமையானதாகும். இந்நிலைமைகளின் கீழ் நொதியானது ஒரு ஒற்றை-அடி மூலக்கூற்று நொதி போலவே நடந்துகொள்கிறது மேலும் [S] ஆல் ஆன v அடி மூலக்கூறு B வுக்கு தெளிவான K M மற்றும் V max மாறிலிகளை வழங்குகிறது. A வின் வெவ்வேறு நிலையான செறிவுகளில் இந்த நடவடிக்கைகளின் ஒரு தொகுப்பு நிகழ்த்தப்பட்டால் இந்த தரவுகள் வினையின் இயக்கமுறை எது என்பதைக் கண்டறிவதற்குப் பயன்படுத்தப்படலாம். இரு அடி மூலக்கூறு A மற்றும் B யை எடுத்து அவற்றை இரு ஆக்கப்பொருள்களான P மற்றும் Q என மாற்றும் ஒரு நொதிக்கு இருவகையான இயக்கமுறைகள் இருக்கின்றன: டெர்னரி காம்ப்ளக்ஸ் மற்றும் பிங்-பாங்.
முந்நிலை தொகுப்பு (Ternary-complex) இயக்கமுறைகள்
இந்த நொதியில், இரு அடிமூலக்கூறுகளும் ஒரே நேரத்தில் நொதியுடன் பிணைந்து EAB முந்நிலை தொகுப்பை உற்பத்தி செய்கின்றன. பிணைந்துகொள்ளும் வரிசைமுறை ஒழுங்கற்றமுறையில் (ஒழுங்கற்ற இயக்கமுறை) அல்லது அடி மூலக்கூறு ஒரு குறிப்பிட்ட வரிசைமுறையில் (ஒழுங்கு வரிசை இயக்கமுறை) இருக்கலாம். முந்நிலை-தொகுப்பு இயக்கமுறையுடன் கூடிய நொதியிலிருந்து v கீழ் [S] வளைவுகளின் (நிலையான A, மாறுபடும் B) ஒரு தொகுப்பு லைன்வீவர்-பர்க் இடக்குறியில் இடக்குறியீடு செயப்பட்டிருந்தால், உருவாகும் கோடுகளின் தொகுப்பு ஒன்றையொன்றுவெட்டும்.
முந்நிலை தொகுப்பு இயக்கமுறையுடன் கூடிய நொதியில் உள்ளடங்குபவை குளூடாதையோன்S - மாற்றுநொதி, டிஹைட்ரோஃபோலேட் ரிடக்டேசு மற்றும் டிஎன்ஏ பல்படியாக்கு நொதி. இப்பின்வரும் இணைப்புகள் நொதி டிஹைட்ரோஃபோலேட் ரிடக்டேசு மற்றும் டிஎன்ஏ பல்படியாக்கு நொதிகளின் முந்நிலை தொகுப்பு இயக்கமுறைகளின் குறும் அசைப்படங்களைக் காட்டுகின்றன..
பிங்-பாங் இயக்கமுறைகள்
thumb|310px|right|ஒரு நொதி வினைக்குரிய பிங்-பாங் இயக்கமுறை.இடைநிலைகள், அடி மூலக்கூறு A மற்றும் B அல்லது ஆக்கப்பொருட்கள் P மற்றும் Q வைக் கொண்டிருக்கின்றன. வலப்புறத்தில் காட்டியுள்ளதுபோல், பிங்-பாங் இயக்கமுறையுடன் கூடிய நொதி இரு நிலைகளில் தன் இருப்பைக் கொண்டிருக்கலாம், அதாவது E மற்றும் ஒரு வேதியமுறையில் மாற்றம் கொண்ட வடிவமான நொதி E*; இந்த மாற்றியமைக்கப்பட்ட நொதி இடைநிலை நொதி என்று அறியப்படுகிறது. அத்தகைய இயக்கமுறைகளில் அடி மூலக்கூறு A பிணைந்துகொண்டு, ஒரு வேதியக் குழுவை வினைபுரியும் இடத்துக்கு மாற்றல் செய்வதன் மூலம் நொதியை E* ஆக மாற்றுகிறது, பின்னர் அது வெளியிடப்படுகிறது. முதல் அடி மூலக்கூறு வெளியிடப்பட்ட பிறகுதான் அடி மூலக்கூறு B பிணைந்துகொண்டு மாற்றியமைக்கப்பட்ட நொதியுடன் செயல்பட வைத்து, மாற்றியமைக்கப்படாத E வடிவத்தை மீண்டும்உயிர்ப்பிக்கமுடியும். பிங்-பாங் இயக்கமுறையுடன் கூடிய நொதியிலிருந்து v கீழ் [S] வளைவுகளின் (நிலையான A, மாறுபடும் B) ஒரு தொகுப்பு {1}லைன்வீவர்-பர்க் இடக்குறியில்{/1} இடக்குறியீடு செயப்பட்டிருந்தால், உருவாகும் வரித் தொகுப்பான இணைக் கோடுகள் உருவாகும். இது இரண்டாம்நிலை இடக்குறியீடு என அழைக்கப்படும்.
பிங்-பாங் இயக்கமுறைகளுடன் கூடிய நொதியில் உள்ளடங்கியிருப்பவை, தையோரிடாக்சின் பெராக்சிடேசு போன்ற சில ஆக்சிடோரிடக்டேசுகள், அசைல்நியூராமினேட் சைடைடிலைல்டிரான்சுஃபெரேசு போன்ற டிரான்சுஃபெரேசுகள் மற்றும் டிரைபிசின், சைமோடிரைபிசின் போன்ற செரைன் புரோடேசுகள். செரைன் புரோடேசுகள் மிகப் பொதுவான மற்றும் பலவகைப்பட்ட நொதி குடும்பத்தைச் சார்ந்தவை, அவற்றில் செரிமான நொதிகள் (டிரைபிசின், கைமோடிரைபிசின் மற்றும் எலாசுடேசு), இரத்த உறைவு இடையிணைப்பின் பல்வேறு நொதிகள் மற்றும் பல உள்ளடங்கியிருக்கின்றன. இந்த செரைன் புரோடேசுகளில் E* இடைநிலை ஒரு அசைல்-நொதி வகையைச் சார்ந்தது, இது புறத அடி மூலக்கூற்றில் இருக்கும் புரத உட்பிணைப்பு மீது ஒரு செயல்படும் இட செரைன் எச்சத்தின் தாக்குதலால் உருவாகிறது. கைமோடிரைபிசின் இயக்கமுறையைக் காட்டும் ஒரு குறும் அசைப்படத்திற்கான இணைப்பு இங்குக் கொடுக்கப்பட்டிருக்கிறது.